Köszönet

A kincsesbányai Kazinczy Ferenc Tagiskola tantestülete és diákközössége nevében szeretnék köszönetet mondani a Fonódás Kulturális Egyesületnek a TÁMOP 3.2.13-12/1-2012-0537-es pályázat keretében Témanap Mohán című foglalkozássorozat megszervezéséért.

A rendhagyó hon-és népismereti órákon való részvétellel diákjaink páratlan lehetőséghez jutottak.

A népi hagyományok, szokások felelevenítése mellett interaktív, gyakorlati módszerekkel bepillantást nyertek a népi mesterségek világába, az ehhez kapcsolódó tárgyak készítésébe s a gasztronómiába is.

A közreműködők kiváló szakmai tudással és pedagógia érzékkel vezették a foglalkozásokat, motiválták a diákokat, végig fenntartva érdeklődésüket.

Felejthetetlen, hasznos és élményekben gazdag pillanatokat szereztek diákjaink a hagyományőrzésnek e sajátos formáján keresztül.

Kívánok az Egyesület minden tagjának további sikeres tevékenységet, s bízom a jövőbeni hosszú távú, hasonlóan eredményes együttműködésben.

Köszönettel:

Kincsesbánya, 2014. december 1.

 Keszte Jánosné

tagintézmény-vezető